
ΠΕΡΙΕΧΟΜΕΝΑ 


ποτηιιη «μμηιι και ηιηι ι ι » 


Ανάδυση κα#ηαέντων Υπηρεσιακού Συμβουλίου στο Δ.Σ. 

-πω Ταμείου Αρωγής και Υγείας Οικονομικών Υπαλ¬ 
λήλων.. 1 

Έγκριση προσωρινής πρόσληψης προσωπικού στο Γενικέ 
|Νοσοχομείο Λευκάδας σύμφωνα με τις διατάξεις του 
■Λδεφ. Β' του Ν. 9Θ3/7Θ, του άρθρου πέμπτου του Ν. 

1408/83 και τοο Ν. .1476/84 .2 

Έγκρίση προσωρινής πρόσληψης προσωπικού στο Γενικό 
Νοσοκομείο Ιωαννίνων «Γ. Χατζηκώστα» σύμφωνα με 
τις διατάξεις του Κεφ. Β' του Ν. 993/79, του άρδρου 
πέμπτου του Ν. 1408/83 και του Ν. 1476/84. ... ■· 3 
Τροποποίηση απόφασης συγκρότησης Υπηρεσιακού Συμβου¬ 
λίου Υπαλλήλων Μετοχικού Ταμείου Πολιτικών Υπαλ¬ 
λήλων (Μ.Τ.Π.Υ.).4 

Τροποποίηση σύνδεσης Δευτεροβάθμιου Πειθαρχικού Συμ¬ 
βουλίου Β.ιΝ. · ·. .' ..5 

Γενικοί όροι διεξαγωγής δημόσιων μειοδοτικών διαγωνι¬ 
σμών μίσδίωσης κυρίων άγονων γραμμών.6 

Χορήγηση άδειας άσκησης επαγγέλματος ιατρού στο Ρο- 
δόπουλο Θεόδωρο του Νικολάου, για την περιφέρεια του 

Ιατρικού Συλλόγου Πατρών.7 

Χορήγηση άδειας ασκήσεως επαγγέλματος οδοντιάτρου 
στη Γιαννοπούλου Παναγιώτα του Νικολάου, για την 

περιφέρεια του Οδοντιατρικού Συλλόγου Βοιωτίας.8 

Ανάκληση άδειας ιδρύσεως και λειτουργίας φαρμακείου 
της Μοιγδαληνής Ζωγραφάκη - Κουτσοδόντπ, στο Νο¬ 
μό Βοιωτίας. · ..* · · · 9 

Συγκρότηση ειδικού Υπηρεσιακού Συμβουλίου Νομαρχια¬ 
κού Ταμείου Δωδεκάνησου.10 


ΥΠΟΥΡΓΙΚΕΣ Α ΠΟΦΑΣΕΙ Σ & ΕΓΚΡΙΣΕΙΣ 

Αρίνλ Φ140/698 (1) 

Ανάθεση καθηκόντων υπηρεσιακού Συμβουλίου στο Δ.Σ. 
του Ταμείου Αρωγής και Υγείας Οικονομικών Υπαλλή¬ 
λων. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη : 

1. Τις διατάξεις του άρθρου 8 παρ. 11 του 611/77 Π.Δ. 

2. ΤηΦ82/1939/13.8.85 απόφαση. 


3. Το 1803/30.4.86 έγγραφο του Ταμείου, αποφασί¬ 
ζουμε : 

Αναθέτουμε καθήκοντα Υπηρεσιακού Συμβουλίου για την 
κρίση των υπαλλήλων και για το χρονικό διάστημα μέχρι 
31.12.87 στο Διοικητικό Συμβούλιο του Ταμείου Αρωγής 
και Υγείας Οικονομικών Υπαλλήλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαΐου 1986 

Ο ΥΠΟΥΡΓΟΙ 

ΓΙΩΡΓΟΣ ΓΕΝΝΗΜΑΤΑΣ 


Αρι-δ. Δ2γ/13130 (2) 


Έγκριση προσωρινής πρόσληψης προσωπικού στο Γενικό 

Νοσοκομείο Λευκάδας σύμφωνα με τις διατάξεις του 

Κεφ. Β του Ν. 993/79, του άρθρου πέμπτου του Ν. 1408/ 

1983 και του Ν. 1476/84. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη : 

1. Τις διατάξεις : 

α) Του κεφ. Β του Ν. 993/79. 

β) Του άρθρου πέμπτου του Ν. 1408/83. 

γ) Των άρθρων 8 και 9 του Ν. 1476/84. 

2. Τη 17/20.3.84 πράξη της Τριμελούς Επιτροπής Υ¬ 
πουργών. 

3. Τις απρόβλεπτες και επείγουσες λειτουργικές ανάγκες 
του Γενικού Νοσοκομείου Λευκάδας. 

4. Το αριθ. 1242/18.4.86 έγγραφο του Γενικού Νοσο¬ 
κομείου Λευκάδας καθώς και την αριθ. 8/17.4.86 απόφαση 
του Διοικητικού Συμβουλίου του Ιδρύματος. 

5. Το αριθ. Α3β/7769/22.4.86 έγγραφο της Δ/νσης Ια^ 
τρικής Αντίληψης του Υπουργείου. 

6. Το γεγονός ότι οι συγκεκριμένες ανάγκες δεν μπορούν 
να καλυφθούν από το υφιστάμενο μόνιμο ή με σχέση εργα¬ 
σίας ιδιωτικού δικαίου προσωπικό της Υπηρεσίας ή με από¬ 
σπαση προσωπικού από άλλες δημόσιες υπηρεσίες. 

7. Την αριθ. 750/2.8.85 (ΦΕΚ 487/7.8.85 τ.Β.) από¬ 
φαση του Υπουργού Υγείας, Πρόνοιας και Κοινών. Ασφα¬ 
λίσεων, αποφασίζουμε : 

Εγκρίνουμε την προσωρινή πρόσληψη του παρακάτω προ- 

σωπικού σύμφωνα με τις παραπάνω διατάξεις στο Γενικό 
Νοσοκομείο Λευκάδας για την αντιμετώπιση των απρόβλε¬ 
πτων και επειγουσών αναγκών και για χρονικό διάστημα 
μέχρι οκτώ (8) μήνες, ήτοι : 

1. Δύο (2) Διοικητικών υπαλλήλων του κλάδου ΑΤ Διοι¬ 
κητικού Λογιστικού. 

2. Δύο (2) διοικητικών υπαλλήλων του κλάδου ΜΕ. 

3. Ενός (1) Διοικητικού υπαλλήλου του κλάδου ΑΤ και 
όταν δεν υπάρχει ΑΡ. 

4. Ενός (1) Διοικητικού υπαλλήλου του κλάδου ΑΡ και 
όταν δεν υπάρχει ΜΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 80 Απριλίου 1968 

Με εντολή Υπουργού 

Η Γενική Γραμματέα: 

ΕΤΔ. ΣΕΡΡΕΛΗ 


Αριύ. Δ2γ/12252 (3) 


Έγκριση προσωρινής πρόσληψης προσωπικού στο Γενικό 
Νοσοκομείο Ιωαννίνων «Γ. Χατζηκώστα» σύμφωνα με 
τις διατάξεις του Κεφ. Β του Ν. 993/79, του άρθρου πέμ¬ 
πτου του Ν. 1408/83 και του Ν. 1476/84. 

Ο ΤΠΟΤΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη : 

1. Τις διατάξεις : 

α) Του Κεφ. Β του Ν. 993/79. 

β) Του άρθρου πέμπτου του Ν. 1408/83. 

γ) των άρθρων 8 και 9 του Ν. 1476/84. 

2. Τη 17/20.3 .84 πράξη της Τριμελούς Επιτροπής 
Υπουργών. 

3. Τις απρόβλεπτες και επείγουσες λειτουργικές ανάγκες 
του Γενικού Νοσοκομείου Ιωαννίνων «Γ. Χατζηκώστα». 

4. Τα αριθ. Δ.Σ. 52/27.2.86 και 2450/19.2'.86 έγγραφα 
του Γενικού Νοσοκομείου Ιωαννίνων «Γ. Χατζηκώστα» 
καθώς και τις αριθ. 52/27.2.86 και 3/27.1.86 αποφάσεις 
του Δ/κού Συμβουλίου του Ιδρύματος. 

5. Το αριθ. Α3β/4145, 4552, 3779/86 έγγραφα της 
Δ/νσης Ιατρικής Αντίληψης του Υπουργείου. 

6. Το γεγονός ότι οι συγκεκριμένες ανάγκες δεν μπορούν 
να καλυφθούν από το υφιστάμενο μόνιμο ή με σχέση εργα¬ 
σίας ιδιωτικού δικαίου προσωπικό της Υπηρεσίας ή με 
απόσπαση προσωπικού από άλλες δημόσιες Υπηρεσίες. 

7. Την αριθ. 750/2.8.85 (ΦΕΚ 487/85 τ. Β’) απόφαση 
του Υπουργού Υγείας, Πρόνοιας και Κοιν. Λσφαλίσεοιν, απο¬ 
φασίζουμε : 

Εγκρίνουμε την προσωρινή πρόσληψη του παρακάτω 
προσωπικού σύμφωνα με τις παραπάνω διατάξεις στο Γε¬ 
νικό Νοσοκομείο Ιωαννίνων «Γ. Χατζηκώστα» για τις 
απρόβλεπτες και επείγουσες λειτουργικές ανάγκες του Νο¬ 
σοκομείου και για χρονικό διάστημα μέχρι οκτού (8) μήνες. 

1. Τεσσάρων (4) Γραμματέων Δακτυλογράφων του κλά¬ 
δου ΜΕ. 

2. Επτά (7) Διοικητικών υπαλλήλων του κλάδου ΜΕ. 

3. Ενός (1) Διοικητικού υπαλλήλου του κλάδου ΑΤ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 1986 

Με εντολή Υπουργού 
Η Γ 'εν. Γραμματέα: 

ΕΥ Δ. ΣΕΡΡΕΛΗ 


Α.ρ Δ. 2517/265 (4) 


Τροποποίηση απόφασης συγκρότησης Υπηρεσιακού Συμβου¬ 
λίου Υπαλλήλων Μετοχικού Ταμείου Πολιτικών Υπαλ¬ 
λήλων (Μ.Τ.Π.Υ.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη : 

1. Το Ν.Δ. 297/1974 «περί υπαγωγής του Μετοχικού 
Ταμείου Πολιτικών Υπαλλήλων εις την αρμοδιότητα του 
Υπουργού Οικονομικών». (ΦΕΚ 29/Α/1974). 

2. Το Π.Δ. 611/1977 «περί κωδικοποιήσεως εις ενιαίον 
κείμενον υπό τον τίτλον «Υπαλληλικός Κώδιξ», των ισχυ- 
ουσών διατάξεων, των αναφερομένων εις την κατάστασιν 
των υπαλλήλων του Δηαοσίου και των Ν.Π.Δ.Δ.» (ΦΕΚ 
198/Α'./15.7.1977). 

3. Την 0.334/216/24.6.1982 κοινή απόφαση των Υπουρ¬ 
γών Οικονομικών και Προεδρίας Κυβερνήσεως, «Συγχώ¬ 
νευση Υπηρεσιακών και Υπηρεσιακό»; Πειθαρχικών Συμ¬ 
βουλίων των Νομικών Προσώπων Δημοσίου Δικαίου, που 
εποπτεύονται από το Υπουργείο Οικονομικών» (ΦΕΚ 
440/3'/24.6.1982). 

4. Την παρ. 6 του άρθρου 13 του Ν. 1400/24.10.1983 
«Τροποποίηση και συμπλήρωση υπαλληλικών διατάξεων» 

(ΦΕΚ 156/24.10.1983 τ. Α'). 

5. Το έγγραφο της Α.Δ.Ε.Δ.Υ. αριθ. 4786 της 23 Δεκεμ¬ 
βρίου 1985. 

6. Την αριθ. Δ. 8104/673/27.12.1985 απόφασή μας με 
την οποία συγκροτήθηκε το Υπηρεσιακό Συμβούλιο Υπαλ¬ 
λήλων Μετοχικού Ταμείου Πολιτικο»ν Υπαλ/λων 
(Μ.Τ.Π.Υ.), αποφασίζουμε : 

Τροποποιούμε την αριθ. Δ. 8104/673/27.12.1985 από¬ 
φασή μας με την οποία συγκροτήσαμε το Υπηρεσιακό Συμ¬ 
βούλιο Υπαλλήλων Μετοχικού Ταμείου Πολιτικών Υπαλ¬ 
λήλων (Μ.Τ.Π.Υ.) για την κρίση των υπαλλήλων του Τα¬ 
μείου και διορίζουμε το Μανουσάκη Γεώργιο, Δ/ντή με 
βαθμό 3ο του Κλάδου ΑΤΙ Εφοριακών ως τακτικό μέλος, 
σε αντικατάσταση του Θεοφάνη Μιχαλόπουλου που παραι¬ 
τήθηκε. 

Κατά τα λοιπά ισχύει η απόφαση Δ. 8104/673/27.12. 
1985. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαΐου 1986 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 


Αριΐ·3. 1618 (5) 


Τροποποίηση σύνθεσης Δευτεροβάθμιου Πειθαρχικού Συμ¬ 
βουλίου Ε.Ν. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 
Έχοντας υπόψη : 

α) Το άρθρο 65 του ΝΔ 95/1977 «περί Οργανισμού ΓΕΝ» 
(ΦΕΚ 31Α/4.2.77). 

β) Το Π.Δ. 861/1979 «περί Πειθαρχικών Συμβουλίων 
Ε.Ν. και της ενώπιον αυτών διαδικασίας» (ΦΕΚ 246Α/1. 
11.79). 

γ) Το II.Δ. 580/10.12.84 «περί τροποποιήσεως του εδα¬ 
φίου III της παραγράφου (α) του άρθρου 1 του ΝΔ 861/79 
(ΦΕΚ/206/19.12.84). 

δ) Την 6145/27.12.1985 απόφαση του Υπουργού Εμπο¬ 
ρικής Ναυτιλίας, αποφασίζουμε : 

Η σύνθεση του Δευτεροβάθμιου Πειθαρχικού Συμβου¬ 
λίου Ε.Ν. που καθορίσθηκε με την παραπάνω σχετική για 
το έτος 1986 τροποποιείται ως κατωτέρω : 

ΔΕΥΤΕΡΟΒΑΘΜΙΟ ΠΣΕΝ 

Αναπληρωματικός Πρόεδρος ο Πλοίαρχος Α. ΤΟΥΝΤΑΣ 
ΑΣ αντί του Πλοιάρχου Δ. ΠΑΠΑΔΟΠΟΥΛΟΥ ΑΣ ο 
οποίος δε δύναται να μετέχει στο Συμβούλιο λόγω προα¬ 
γωγής του σε Αρχιπλοίαρχο Λ.Σ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως και να κοινοποιηθεί για εκτέλεση. 

Πειραιάς, 19 Μαίου 1985 

Ο ΥΠΟΥΡΓΟΣ 
ΣΤΑΘΗΣ ΑΛΕΞΑΝΔΡΗΣ 


Α ? ώ. 91152/1381/86 


( 6 ) 


Γενικοί οροί διεςαγωγης δημόσιων μειοδοτικών διαγωνισμών 
μίσθωσης κυρίων άγονων γραμμών. 


Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 
' Εχοντας υπόψη : 

, Τ, ·ς διατάξεις των άρθρων 2, 176 παρ. 1 και 2 εδ. α' και 
γ και 177 παρ. 2 του Ν.Δ. 187/73 «περί Κώδικος Δημο¬ 
σίου Ναυτικού Δικαίου» (ΦΕΚ. 261 Α'/1973) απο©ασί- 
ζουμε : 

Καθορίζουμε τους γενικούς όρους διενέργειας των δημό¬ 
σιων μειοδοτικών διαγωνισμών μίσθωσης κυρίων αγόνων 
γραμμών ως εξής : 

I. Διακήρυξή Διαγωνισμού - Δημοσιότητα : 

1. Η διακήρυξή για το διαγωνισμό εκδίδεται τουλάχιστον 
τριάντα (30) ημέρες πριν από τη διενέργειά του και περι¬ 
λαμβάνει, |το χρόνο (ημέρα και ώρα), τον τόπο διεξαγωγής 
του διαγωνισμού και των τυχόν επαναλήψεων αυτού, τις 
γραμμές για μίσθωση, τη διάρκεια της μίσθωσης, τα απαι- 
τουμενα για κάθε γραμμή προσόντα πλοίου, τις προθεσμίες 
υποβολής των δικαιολογητικών που καθορίζονται με την 
παρούσα, την επιτροπή διεξαγωγής του διαγωνισμού στην 
περίπτωση που ο ΥΕΝ με τη διακήρυξη καθορίζει ως αρμό¬ 
δια άλλη από εκείνη της παραγράφου 9, και κάθε άλλο στοι¬ 
χείο και ορο που κρίνονται αναγκαία ή για την ομαλή διε¬ 
ξαγωγή του διαγωνισμού ή για την εκπλήρωση του σκοπού 
που αυτός επιδιώκει. 

Ο παραπανω χρονος έκδοσης της διακήρυξης μπορεί να 
συντμηθεί σε δέκα (10) ημέρες πριν το διαγωνισμό για επεί- 
γουσες κατά την κρίση του Υπουργού μισθώσεις ή σε περί¬ 
πτωση επανάληψης διαγωνισμού λόγω προσφοράς ασύμ- 
φορου μισθώματος. 


2 Η διακήρυξή κοινοποιείται 20 ημέρες στην πρώτη 
περίπτωση και 6 ημέρες στη δεύτερη, πριν από τη διενέρ¬ 
γεια του διαγωνισμού, στο Ναυτικό Επιμελητήριο Ελλάδας 
στ · ς - ακτοπ ^ οϊκ ^ Ενώσεις, γνωστοποιείται δε και με 
κάθε άλλο κατά την κρίση του ΥΕΝ μέσο (π.χ. δημοσιεύ¬ 
σεις στον τύπο, τοιχοκολλήσεις κλπ.). 

II. Δικαίωμα Συμμετοχής : 

3. Στους διαγωνισμούς γίνονται δεκτοί πλοιοκτήτες ή 
εφοπλιστές Ελληνικών Επιβατηγών πλοίων' ηλικίας κάτω 
των ο5 ετών παρισταμενοι οι ίδιοι ή με τους νόμιμους αντι¬ 
προσώπους τους με σχετική εξουσιοδότηση. 

/'· Αποκλείονται της συμμετοχής στους διαγωνισμούς 
πλοιοκτήτες που έχουν κηρυχθεί έκπτωτοι κατά το παρελ¬ 
θόν για πλημμελή εκτέλεση άγονης γραμμής ή τιμωρήθηκαν 
κατα την τελευταία προς της ημέρας διεξαγωγής του δια¬ 
γωνισμού διετία με τρεις τουλάχιστον ποινικές ή διοικητικές 
ποινές για ομοια παράβαση, άσχετα με το προσφερόμενο 
για μίσθωση πλοίο, κατά την εκτέλεση των νόμιμων ή συμ- 
βατικουν του υποχρεώσεων κατά την εξυπηρέτηση ελεύθερης 
η άγονης γραμμής. Γ ' 


III. Δίκαιολογητικά 
5. Αυτοί που επιθυμο 
υποβάλλουν στο ΥΕΝ 


συμμετοχής στο διαγωνισμό : 
υν να λαβουν μέρος στο διαγωνισμό 
(Διεύθυνση Ακτοπλοΐας - Τμήμα 


άγονων γραμμών) μέσα στην καθοριζόμενη από τη διακή¬ 
ρυξη προθεσμία τα εξής δίκαιολογητικά. 

α) Αίτηση συμμετοχής στην οποία θα αναφέρεται το 
πλοίο ή τα πλοία που προσφέρονται για την εξυπηρέτηση 
συγκεκριμένης γραμμής ή γραμμών όπως αναφέρονται στην 
προκήρυξη. Επίσης η αίτηση θα περιλαμβάνει ότι ο ενδια¬ 
φερόμενος αποδέχεται ανεπιφύλακτα τους όρους της πα¬ 
ρούσας, και της διακήρυξης και ότι οι όροι αυτοί θα απο¬ 
τελούν συμβατικά στοιχεία της μισθωτικής συμφωνίας. 

β) Πιστοποιητικά κυριότητας του προσφερόμενου πλοίου. 

γ) Βεβαίωση της ΕΠΙΘΕΩΡΗΣΗΣ ΕΜΠΟΡΙΚΩΝ· 
ΠΛΟΙΩΝ (ΕΕΠ) συμπληρωμένη με όλα τα στοιχεία του 
συνημμένου στην παρούσα υποδείγματος. Επίσης η βεβαίω¬ 
ση πρέπει απαραίτητα να περιλαμβάνει ότι το προσφερό¬ 
μενο πλοίο έχει τους απαιτούμενους από τη διακήρυξη για 
κάθε συγκεκριμένη γραμμή όρους καθόίς και εκείνους της 
παραγράφου 27 της παρούσας και γενικά ότι το προσφερό¬ 
μενο πλοίο θα αναλάβει κανονικά και μέσα στις προθεσμίες 
την εξυπηρέτηση της γραμμής στην περίπτωση που θα του 
ανατεθεί. 

δ) Πιστοποιητικό φορολογικής ενημερότητας. 

ε) Υπεύθυνη δήλωση του Ν 105/1969 για το ότι ο αϊ¬ 
τών δεν περιλαμβάνεται στην.πεοίπτωση αποκλεισμού της 
παρ. 4 της παρούσας. 

Σε περίπτωση ψευδής δήλωσης, ανεξάρτητα με την επι¬ 
βολή των κυρώσεων που προβλέπονται από το Νόμο αυτό, 
ο δηλώσας ψευδώς αποκλείεται του διαγωνισμού σε οποιο- 
δήποτε στάδιο μέχρι της κατακύρωσης του αποτελέσματος. 
Εάν η ψευδή δήλωση αποκαλυφθεί μετά την κατακύρωση 
του αποτελέσματος τότε η σύμβαση μίσθωσης δεν καταρ¬ 
τίζεται. Εφόσον έχει καταρτιστεί καταγγέλεται από, το 
Δημόσιο με όλες τις προβλεπήμενες συνέπειες, από τους 
νόμους και την παρούσα. 

στ) Εγγυητική επιστολή Τράπεζας για ποσό που καθο¬ 
ρίζεται στην προκήρυξη χωριστά για κάθε γραμμή σαν εγ¬ 
γύηση συμμετοχής του πλοίου στο διαγωνισμό. 

IV. Προδικασία διεξαγωγής του διαγωνισμού : 

6. Τα παραπάνω δίκαιολογητικά ■ με κάθε υπηρεσιακό 
στοιχείο που αναφέρεται στους μετέχοντες στο διαγωνισμό, 
όπως και πίνακας με τα προσόντα των προσφερομένων για 
μίσθωση πλοίων, διαβιβάζονται στην επιτροπή του δια¬ 
γωνισμού. 

7. Η Επιτροπή μετά τον έλεγχο των δικαιολογητικών 
και των λοιπών στοιχείων, συντάσσει πρακτικό στο οποίο 
με πλήρη αιτιολογία περιλαμβάνει όσους από τους αιτού- 
ντες δικαιούνται να λάβουν μέρος στο διαγωνισμό και όσους 
αποκλείονται για τυπικούς λόγους. 

Αντίγραφο του πρακτικού και του πίνακος προσόντων των 
πλοίων ανακοινώνεται στους ενδιαφερόμενους με τοιχοκόλ¬ 
ληση έξω από την αίθουσα διεξαγωγής του διαγωνισμού 
και στον πίνακα ανακοινώσεων του ΥΕΝ 48 ώρες πριν 
από τη διεξαγωγή του διαγωνισμού. 

8. Οι υποβάλλοντες αιτήσεις συμμετοχής στο διαγωνισμό 
δικαιούνται όπως μέσα σε 24 ώρες από τη παραπάνω τοιχο¬ 
κόλληση να υποβάλλουν στον Πρόεδρο της Επιτροπής εν¬ 
στάσεις αναφερόμενες στην αποδοχή η απόρριψη αίτησης 
συμμετοχής ή στα αναγραφόμενα στον πίνακα προσόντα 
των πλοίων. 

Επί των ενστάσεων η Επιτροπή του διαγωνισμού απο¬ 
φασίζει με πρακτικό που γνωστοποιείται στους ενδιαφερό¬ 
μενους με τοιχοκόλληση δύο ώρες το αργότερο πριν από την 
έναρξη του διαγωνισμού. 

Η κρίση της Επιτροπής επί των ενστάσεων είναι οριστική. 

V. Διεξαγωγή Διαγωνισμού : 

9. Ο διαγωνισμός γίνεται δημόσια στον οριζόμενο από 
τη διακήρυξη τόπο και χρόνο, από επιτροπή με τρία μέλη 
εκτός εάν ορίζεται διαφορετικά στη διακήρυξη από τους 
εξής σαν τακτικά μέλη : 

α) Το Διευθυντή της Επιθεώρησης Εμπορικών Πλοίων, 
ως Πρόεδρο. 

β) Τον Προϊστάμενο της Υπηρεσίας Εντελλόμενων Εξό - 
8ων στο ΥΕΝ και 

γ) Τον Τμηματάρχη Προμηθειών (ΔΟΓ-4). 

Σε περίπτωση απουσίας ή κωλύμματος συμμετοχής στις 
συνεδριάσεις της Επιτροπής τα τακτικά μέλη αναπληρώ¬ 
νονται : 

1) Ο Διευθυντής ΕΕΠ από το Διευθυντή Ελέγχου Ναυ¬ 
σιπλοΐας. 

2) Οι λοιποί από τους νόμιμους αναπληρωτές τους στην 
Υπηρεσία που ανήκουν. 

Χρέη Γραμματέα της Επιτροπής εκτελεί κατώτερος Αξιω¬ 
ματικός Λ.Σ. από τους υπηρετούντες στη Διεύθυνση Ακτο¬ 
πλοΐας που ορίζεται με αναπληρωτή του με διαταγή του 
Διευθυντή αυτής. 

10. Οι προσφορές γίνονται χωριστά για κάθε γραμμή και 
το προσφερόμενο μίσθωμα προσδιορίζεται ειδικά για κάθε 
καθοριζόμενο από τη διακήρυξη δρομολόγιο. Εάν από τους 
όρους της διακήρυξης προβλέπεται η εξυπηρέτηση κάθε 
άγονης γραμμής με περισσότερα από ένα δρομολόγια την 
εβδομάδα, τότε οι προσφορές πρέπει να διευκρινίζουν σαφώς 
για το εάν η προσφερόμενη τιμή ισχύει για ένα ή περισσό¬ 
τερα δρομολόγια. 

11. Οι προσφορές είναι προφορικές και υποβάλλονται 
από την ώρα έναρξης του διαγωνισμού. Εάν δεν εμφανιστεί 
κανείς μειοδότης από εκείνους που υπέβαλαν αίτηση συμ- 
μετοχής, μέσα σε μια (1) ούρα από την έναρξη του διαγω¬ 
νισμού, τότε η συνεδρίαση λύεται. 

12. Κατά τη διάρκεια της διαδικασίας του διαγωνισμού, 

γίνονται ενστάσεις αναφερόμενες μόνο στον τρόπο διεξα¬ 
γωγής του διαγωνισμού. Η υποβολή τους διακόπτει το δια¬ 
γωνισμό προσωρινά και για χρονικό διάστημα αναγκαίο να 
συσκεφθεί και αποφασίσει η Επιτροπή για την ένσταση. 
Οι αποφάσεις στις ενστάσεις αυτές είναι τελεσίδικες και 
ανακοινώνονται αμέσως στους ενδιαφερόμενους από τον 
Πρόεδρο. . ' 

13. Στο τέλος του διαγωνισμού καταρτίζεται από την 
Επιτροπή Πρακτικό στο οποίο επισυνάπτονται και οι πί¬ 
νακες προσφορών όσων έχουν λάβει μέρος στο διαγωνισμό. 

Στο αυτό πρακτικό αναγράφονται οι τυχόν υποβληθείσες 
ενστάσεις και οι σχετικές αποφάσεις της Επιτροπής. Τα 
παραπάνω αποβάλλονται από τον Πρόεδρο στην αρμόδια 
Διεύθυνση μέσα σε 48 ώρες. 

VI. Αντιπροσφορές : 

14. Μετά το πέρας της διεξαγωγής του μειοδοτικού δια¬ 
γωνισμού αντιπροσφορές 8ε γίνονται. 

VII. Επανάληψη Διαγωνισμού : 

15. Σε περίπτωση μη εμφάνισης μειοδοτών για γραμμή 
ή γραμμές που περιλαμβάνονται στη διακήρυξη, ο διαγω¬ 
νισμός επαναλαμβάνεται γι’ αυτές ενώπιον της ίδιας Επι¬ 
τροπής στον ίδιο τόπο με τους ίδιους όρους, την ημέρα και 
ώρα που ορίζει η διακήρυξη. 

VIII. Διαδικασία Κατακύρωσης : 

16. Ο ΥΕΝ με απόφασή του που εκδίδεται ύστερα από 
γνώμη της ΓΕΑΣ μέσα σε σαράντα πέντε (45) ημέρες από 
την ημέρα διεξαγωγής του διαγωνισμού, ή εγκρίνει τη μί¬ 
σθωση κάθε γραμμής ή αποφασίζει ότι το αποτέλεσμα του 
διαγωνισμού δε συμφέρει το Δημόσιο. 

17. Εφόσον οι τελευταίοι μειοδότες είναι περισσότεροι 
από έναν, επιλέγεται αυτός που το πλοίο του συγκεντρώνει 
τη .μεγαλύτερη βαθμολογία προσόντων βάσει του παρα¬ 
κάτω ειδικού υπολογισμού. 

Επίσης ο ΥΕΝ δεν είναι υποχρεωμένος να κατακυρώσει 
το αποτέλεσμα στον τελευταίο μειοδότη αλλά μπορεί να 
επιλέξει άλλον που μετείχε στο διαγωνισμό με μεγαλύτερο 
μίσθωμα πλην όμως το πλοίο του έχει περισσότερα προσό¬ 
ντα από το πλοίο του μειοδότη όπως βαθμολογείται παρα¬ 
κάτω, και η διαφορά μεταξύ των προσφερομένων μισθωμά¬ 
των να μην υπερβαίνει το 30% του μισθώματος που προ¬ 
σφέρει ο τελευταίος μειοδότης, η διαφορά δε αυτή να έχει 
αντίστοιχη αναλογία προ της ανωτερότητας των προσό¬ 


ντων του πλοίου του από τα προσόντα του πλοίου του μειο¬ 
δότη. 

Σε περίπτωση που προβλέπεται εξυπηρέτηση της γραμ¬ 
μής με περισσότερα του ενός δρομολόγια την εβδομάδα, ο 
ΥΕΝ δικαιούται να κατακυρώσει την εξυπηρέτηση της 
γραμμής σε περισσότερα του ενός πλοία εάν αυτό συμβάλ¬ 
λει στην καλύτερη εξυπηρέτηση της γραμμής, 

18. Για την εφαρμογή των ορισμών της προηγούμενης 
παραγράφου για τον προσδιορισμό των προσόντων των 
πλοίων, γίνεται ο εξής υπολογισμός : 

Πολλαπλασιάζονται : 

α) Η ταχύτητα (οικονομική) σε μίλια επί συντελεστή 1 
β) Οι κόροι ολικής χωρητικότητας επί συντελεστή 0,02 

γ) Ο αριθμός επιβατών θέρους επί συντελεστή 0,02 
Σε περίπτωση που αναγράφονται στη βεβαίωση της Ε.Ε.Π 
περισσότερες από μία μεταφορικές ικανότητες του πλοίου, θα 
λαμβάνεται υπόψη η αναφερόμενη στη συγκεκριμένη κατη¬ 
γορία πλου, για τον οποίο πρόκειται να μισθωθεί το πλοίο. 

δ) Ο αριθμός κλινών, ανεξαρτήτως θέσεως, επί συντελε¬ 
στή 0,04. 

ε) Τα καθίσματα αεροπορικού τύπου (δεν υπολογίζονται 
σαν κλίνες σε οποιαδήποτε θέση) επί συντελεστή 0,02. 

στ) Το υπόλοιπο για τη συμπλήρωση 35ετίας, προσμε- 
τρούμενο κατά τις διατάξεις του Ν.Δ. 524/1970, επί συντε¬ 
λεστή 1. 

ζ) Εφόσον στη διακήρυξη δεν μπαίνει όρος συμμετοχής 
στο διαγωνισμό ή μίσθωση Ε/Γ-Ο/Γ πλοίου, στα λιμάνια 
όμως της άγονης γραμμής παρέχεται η δυνατότητα ολικά ή 
μερικά, φορτοεκφόρτωσης οχημάτων, τότε κάθε Μ2 της χρη¬ 
σιμοποιούμενης για μεταφορά ωφέλιμης επιφάνειας (πλατ¬ 
φόρμα) συμμετέχοντας Ε/Γ-Ο/Γ πλοίου, επί συντελεστή 0,01. 

Ο βαθμός της περίπτωσης αυτής μπορεί να μη ληφθεί 
υπόψη ε«ν το προσφερόμενο Ε/Γ-Ο/Γ δεν μπορεί να εξυπη¬ 
ρετήσει μερικά από τα λιμάνια της άγονης γραμμής λόγω 
έλλειψης άμεσης επικοινωνίας με τη στεριά. 

η) Εφόσον στη διακήρυξη υπάρχει σαν όρος συμμετοχής 
στο διαγωνισμό η μίσθωση Ε/Γ-Ο/Γ πλοίου, τα Μ2 της χρη¬ 
σιμοποιούμενης επιφάνειας επί συντελεστή 0,04. 

θ) Για τα φορτηγά πλοία η μεταφορική σε τόνους ικα¬ 
νότητα του πλοίου επί συντελεστή 0,1. 

ι) Τελικά αθροίζονται τα επιμέρους γενόμενα και από 
το σύνολο προκύπτει η βαθμολογική τάξη των προσόντων 
κάθε πλοίου. Η παραπάνω βαθμολογία αυξάνεται κατά πο¬ 
σοστό 5% σε περίπτωση που το πλοίο διαθέτει και χρησιμο¬ 
ποιεί (α) σύστημα σταθερωτήρων και (β) εγκατάσταση 
κλιματισμού. 

19. Τα παραπάνω στοιχεία καθορισμού προσόντων λαμ- 
βάνονται από τη βεβαίωση της Ε.Ε.Π. που κατατίθεται από 
τους συμμετέχοντες σαν δικαιολογητικό του διαγωνισμού. 

20. Σε κάθε πλοίο δεν αποκλείεται να κατακυρωθούν πε¬ 
ρισσότερες από μία άγονες γραμμές κατά την κρίση του 
Υ.Ε.Ν. μετά γνώμη της Γ.Ε.Α.Σ. εφόσον το πλοίο αυτό απρό¬ 
σκοπτα μπορεί αν εξυπηρετήσει κανονικά όλες τις γραμμές 
που θα του ανατεθούν. 

IX. Υπογραφή Σύμβασης -Υποχρεώσεις Αναδόχου. 

Σε περίπτωση περιορισμού του πλοίου σε λιγότέρες γραμ¬ 
μές από εκείνες που υπερτερεί σαν μειοδότης, ανάλογα και 
με τα προσόντα του, αυτός θα υποδείξει τις γραμμές που θα 
περιοριστεί. 

21. Μετά την έκδοση της απόφασης κατακύρωσης, ο πλοιο- 
κ τη της, στον οποίο κατακυρώθηκε η γραμμή είναι υποχρεω¬ 
μένος να προσέλθει για την υπογραφή της σύμβασης μέσα 
στο χρόνο που θα καθορίζει η απόφαση αυτή. Η ημέρα της 
υπογραφής τής σύμβασης σε καμιά περίπτωση δεν μπορεί 
να απέχει περισσότερο από σαράντα πέντε (45) ημέρες από 
της κοινοποίησης σ’ αυτόν της κατακυρωτικής απόφασης. 

22. Σε περίπτωση κατά την οποία ο ανάδοχος δεν προσέλ- 
θει για την υπογραφή της σύμβασης ή αρνηθεί την ανάληψη 
εξυπηρέτησης της γραμμής θεωρείται έκπτωτος. 

23. Τα δρομολόγια των γραμμών που μισθώνονται καθο- 

ρίζονται από το Υ.Ε.Ν., ανάλογα με τις συγκοινωνιακές 
ανάγκες, είναι δε υποχρεωτικά για τον ανάδοχο πλοιοκτήτη. 
Άρνηση της αποδοχής ή εκτέλεσης των δρομολογίων από 
τον πλοιοκτήτη στον οποίο έγινε η κατακύρωση επιφέρει έκ¬ 
πτωση απο τα δικαιώματα της κατακύρωσης ή της σύμβα¬ 
σης μίσθωσης. 

24. Η έναρξη εκτέλεσης των δρομολογίων μπορεί να πραγ¬ 
ματοποιηθεί και πριν από την υπογραφή της σύμβασης μί¬ 
σθωσης της άγονης γραμμής. Στην περίπτωση αυτή η σύμ¬ 
βαση που ακολουθεί ανατρέχει στο χρόνο έναρξης των δρομο¬ 
λογίων. 

25. Ο ανάδοχος υποχρεούται να εκτελεί τα δρομολόγια 
που ανάλαβε ανελλιπώς και κανονικά. Εάν για λόγους δυσμε¬ 
νών καιρικών συνθηκών δεν είναι δυνατή η προσέγγιση σε ένα 
λιμάνι της άγονης γραμμής, πρέπει να προσεγγίσει στο πλη- 
σιέστερο ασφαλέστερο λιμάνι ή όρμο για την αποεπιβιβαση 
των επιβατών, χρησιμοποιώντας στην ανάγκη τις λέμβους 
του πλοίου. 

26. Εάν σε δρομολόγιο άγονης γραμμής περιλαμβάνονται 
προσεγγίσεις σε νησιά χωρίς λιμενικές εγκαταστάσεις και 
το πλοίο παραμένει στην άγκυρα, το Ε/Γ-Ο/Γ πλοίο πρέπει 
να φέρει οπωσδήποτε πλευρικές σκάλες για την ασφαλή απο- 
επιβίβαση των επιβατών. Επίσης το συμβατικό Ε/Γ πλοίο 
πρέπει να έχει τα κατάλληλα μέσα για τη φόρτωση εμπορευ¬ 
μάτων και στην παραπάνω περίπτωση πλευρική θυρα (μπαρ- 
χαρίζο. 

27. Το πλοίο πρέπει να εξασφαλίζει κατά προτίμηση θέ¬ 
σεις κρεβάτια στους διακινούμένους προς και από λιμάνια 
που δεν εξυπηρετούνται από ελεύθερα δρομολόγια. 

28. Οι Πλοίαρχοι των μισθωμένων πλοίων υποχρεούνται 
να γράφουν στο ημερολόγιο τον αριθμό των αποεπιβιβαζο- 
μένων επιβατών σε κάθε λιμάνι προσέγγισης της άγονης 
γραμμής. Οι πλοίαρχοι των οχηματαγωγών πλοίων υποχρε- 
ούνται επίσης να αναγράφουν τα φορτοεκφορτωθέντα οχή¬ 
ματα και των δε φορτηγών τα φορτοεκφορτωθέντα εμπορεύ¬ 
ματα. 

29. Προσεγγίσεις του πλοίου και σε άλλα λιμάνια έκτος 
από τα λιμάνια της άγονης γραμμής επιτρέπεται μετά προη¬ 
γούμενη έγκριση του Υ.Ε.Ν. μετά γνώμη Γ.Ε.Α.Σ. και εφό¬ 
σον από τις προσεγγίσεις αυτών δεν εμποδίζεται η εξυπηρέτη¬ 
ση της άγονης γραμμής. 

30. Το πλοίο το οποίο κατά τη μισθωτική σύμβαση προ- 
βλέπεται ότι θα εξυπηρετεί την άγονη γραμμή δεν μπορεί να 
αντικατασταθεί χωρίς σοβαρό λόγο και χωρίς προηγούμενη 
έγκριση Τ.Ε.Ν., σε καμιά δε περίπτωση το νέο πλοίο δεν 
μπορεί να υστερεί ουσιαστικά από πλευράς προσόντων από 
το αντικαθιστάμενο. 

X. Μισθώσεις -Φόροι -Τέλη. : 

31. Τα μισθώματα καταβάλλονται στους ανάδοχους μετά 
από αίτηση της μισθώτριας Εταιρείας συνοδευομένης με τα 
εξής δικαιολογητικά : 

α) Κατάσταση στην οποία αναγράφεται ο αριθμός των 
δρομολογίων που εκτελέστηκαν κατά ημερομηνία σε τρία 
(3) αντίγραφα. 

β) Τιμολόγιο παροχής υπηρεσιών. 

γ) Κυρωμένο αντίγραφο ημερολογίου γέφυρας σε δύο 
(2) αντίγραφα για την εκτέλεση των ταξειδίων της άγονης 
γραμμής. 

32. Ο ανάδοχος υποχρεώνεται στην καταβολή των φόρων, 
τελών και άλλων επιβαρύνσεων υπέρ του Δημοσίου και υπέρ 
τρίτων! 

33. Σε περίπτωση μη προσέγγισης σε λιμάνι της άγονης 
γραμμής για οποιοδήποτε λόγο γίνεται περικοπή μισθώματος 
με 6άση τα μίλι* που ·δε διανύ-δηΐκαν και την κατά μίλι 
τιμή. ΔΙεν ενεργείται περικοπή μισθώματος εάν η αρμόδια 


Λιμενική Αρχή βεαιώσει ότι δεν ήταν δυνατή η προσέγγιση 
λόγω δυσμενών καιρικών συνθηκών ή εάν το πλοίο προσήγ- 
γισε σε πλησιέστερο λιμάνι έστω και αν πάλι δεν ήταν δυ¬ 
νατή η επικοινωνία με την ξηρά. 

34. Εάν η μίσθωση αφορά τη σύνδεση ενός μόνο λιμανιού 
με άλλους λιμένες ελευθέρων προσεγγίσεων, η μη εκτέλεση 
επιφέρει περικοπή ολόκληρου του μισθώματος που αντιστοι¬ 
χεί στη διαδρομή. 

XI. Εκπτώσεις - Κυρώσεις - Ευχέρειες Διοίκησης : 

35. Ο μειοδότης εκπίπτει από τα δικαιώματά του μετά 
απόφαση του Τ.Ε.Ν. που εκδίδεται μετά γνώμη της ΓΕΑΣ 
στις εξής περιπτώσεις : 

α) Της ψευδούς υπεύθυνης δήλωσης που ορίζεται στην παρ. 
5 περίπτωση (στ') της παρούσας. 

β) Της μη εκτέλεσης για κάθε χρόνο της σύμβασης δρο¬ 
μολογίων, για ένα δίμηνο το πολύ, έστω και εάν αυτό δεν 
οφείλεται σε υπαιτιότητα του αναδόχου, ή προήλθε από τυ¬ 
χαίο ή λόγω ανώτερης βίας περιστατικό. 

36. Σε κάθε περίπτωση έκπτωσης του αναδόχου εκτός 
εκείνης της μη εκτέλεσης δρομολογίων επί δίμηνο χωρίς 
υπαιτιότητα διενεργείται νέος διαγωνισμός μίσθωσης της 
γραμμής σε βάρος του έκπτωτου μη συνέπεια να υποχρεώ¬ 
νεται να καταβάλλει στο Δημόσιο αποζημίωση ίση με τη 
διαφορά του χαμηλότερου μισθώματος που είχε προσφερθεί 
απ’ αυτόν και του τυχόν υψηλότερου που θα επιτευχθεί στον 
επαναληπτικό διαγωνισμό. 

37. Από την έκπτωση του ανάδοχου της άγονης γραμμής 
ο ΤΕΝ μετά γνώμη της ΓΕΑΣ μπορεί να-μισθώσει με απ’ 
ευθείας ανάθεση άλλο πλοίο για την εξυπηρέτηση της γραμ¬ 
μής λόγω επείγουσας ανάγκης, με διάρκεια μίσθωσης μέχρι 
της υπογραφής σύμβασης μετά το νέο διαγωνισμό. 

38. Στην περίπτωση έκπτωσης του ανάδοχου χωρίς υπαιτιό¬ 
τητα του (παρ. 35 β’) το επιζήμιο για τα μέρη αποτελέσματα 
περιορίζεται στην ευχέρεια του Δημοσίου να καταγγέλει τη 
μίσθωση της άγονης γραμμής. 

39. Ο ανάδοχος σε κάθε περίπτωση αθέτησης των συμβα¬ 
τικών υποχρεώσεων τιμωρείται με απόφαση του Υπουργού 
Εμπορικής Ναυτιλίας μετά γνώμη της ΓΕΑΣ με πρόστιμο 
από το 1/10 μέχρι ολόκληρου του μισθώματος ενός ταξι¬ 
διού. 

40. Εάν ο ανάδοχος σε κάθε μισθωτικό έτος τιμωρηθεί ή για 
την εφαρμογή των ορισμών της παρούσας ή κατά την εφαρ¬ 
μογή διοικητικών διατάξεων για ίδιο παράπτωμα σε περισσό¬ 
τερες από πέντε (5) περιπτώσεις, μπορεί να, κηρυχθεί έκ¬ 
πτωτος με απόφαση του Υπουργού Εμπορικής Ναυτιλίας, 
μετά από γνώμη της ΓΕΑΣ. Στην περίπτωση αυτή εφαρμό¬ 
ζονται οι ορισμοί της παραγράφου 36 της παρούσας. 

41. Όλοι οι όροι της παρούσας όπως και οι όροι της δια¬ 
κήρυξης μίσθωσης άγονης γραμμής αποτελούν συμβατικούς 
όρους της σύμβασης μίσθωσης και πρέπει να αναφέρονται 
στα μισθωτήρια ή περιλαμβανόμενα ολόκληρα η με παραπο¬ 
μπές στην παρούσα και τη διακήρυξη. 

42. Η απόφαση αυτή που καταργεί την αριθμ. 90062/79/ 
30.1.1979 προγενέστερη, να δημοσιευθεί την Εφημερίδα της 
Κυβερνήσεως για εφαρμογή στους από τη δημοσίευσή της 
και μετά διενεργούμενους μειοδοτικούς διαγωνισμούς. 

Πειραιάς, 19 Μαΐου 1986 

Ο ΥΠΟΥΡΓΟΙ 

ΣΤΑΘΗΣ ΑΛΕΞΑΝΔΡΗΣ 

(ΤΠΟΔΕΙΓΜΑ) 

ΕΛΛΗΝΙΚΗ ΔΗΜΟΚΡΑΤΙΑ 
ΤΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 
ΕΠΙΘΕΩΡΗΣΗ ΕΜΠΟΡΙΚΏΝ ΠΛΟΙΩΝ 

Αριθ. Προ>τ. 


ΒΕΒΑΙΩΣΗ 


Η Επιθεώρηση Εμπορικών Πλοίων όπως προκύπτει από τα στοιχεία που τηρεί βεβαιώνει τ’ ακόλουθα περί του 
πλοίου . 


Α' ΣΤΟΙΧΕΙΑ ΠΛΟΙΟΥ : 


ΟΝΟΜΑ ΠΛΟΙΟΥ . 

ΛΙΜΗΝ ΝΗΟΛΟΓΙΟΥ. 

ΧΩΡΗΤΙΚΟΤΗΣ ΟΛΙΚΗ . 

ΕΤΟΣ ΝΑΥΠΗΓΗΣΕΩΣ . 

Β' ΠΙΣΤΟΠΟΙΗΤΙΚΑ ΑΞΙΟΠΛΟ Ι ΑΣ : 


ΤΥΠΟΣ . 

ΑΡΙΘ. ΝΗΟΛΟΓΙΟΥ . 

ΧΩΡΗΤΙΚΟΤΗΣ ΚΑΘΑΡΑ 
ΣΥΜΠΛΗΡΩΣΗ 35ου ΕΤΟΥΣ ... 
(σύμφωνα με άρθρο 3 Ν. 524/1970) 


Π.Γ.Ε. έκδοση . Δήξη 

Π.Γ.Φ. έκδοση . Λήξη 


Γ' ΜΕΣΑ ΤΗΛΕΠΙΚΟΙΝΩΝΙΑΣ : 


Δ' ΣΤΟΙΧΕΙΑ ΜΗΧΑΝΩΝ : 


ΙΠΠΟΔΥΝΑΜΗ. 

ΤΑΧΥΤΗΣ ΜΕΓΙΣΤΗ. 

ΤΑΧΥΤΗΣ ΟΙΚΟΝΟΜΙΚΗ ... 

Ε' ΝΑΥΠΗΓΙΚΑ ΣΤΟΙΧΕΙΑ: 


ΏΦΕΛΙΜΐ Σ ΕΠΙΦΑΝΕΙΑ 

ΧΩΡΟΥ < ΧΗΜΑΤΩΝ . ΜΕΓΙΣΤΟΣ ΑΡΙΘΜΟΣ 

IX (1200ΚΟΚ). 

ΥΠΟ ΠΛΗΡΗ ΦΟΡΤΩΣΗ 


ΒΑΡΟΣ ΝΑ ΤΡΟΧΟΝ . ΜΕΓΙΣΤΟΣ ΑΡΙΘΜΟΣ ... 

Φ/Γ (8-10) τόνων.. 

ΥΠΟ ΠΛΗΡΗ ΦΟΡΤΩΣΗ 


ΜΕΓΙΣΤΟΣ ΑΡΙΘΜΟΣ Φ/Γ 20 Τ 
και Ι.Χ. ΛΟΓΩ ΔΙΑΤΑΞΕΩΣ ΧΩΡΟΥ 
ΥΠΟ ΠΛΗΡΗ ΦΟΡΤΩΣΗ 


ΜΕΣΑ ΟΡΤΩΣΕΩΣ ΕΜΠΟΡΕΥΜΑΤΩΝ ΑΡΙΘΜΟΣ .... 

ΑΝΥΨί. ΙΚΗ ΙΚΑΝΟΤΗΤΑ . 

(Συμπλν όνεται μόνο για τα συμβατικά Ε/Γ πλοία) 

ΠΛΕΥΡ ;ΕΣ ΣΚΑΛΕΣ Α1ΊΟΕΠΙΒΙΒΑΣΕΩΣ ΕΠΙΒΑΤΩΝ 

ΣΤ' ΑΡ ΜΟΣ ΕΠΙΒΑΤΩΝ : 



ΓΡΑΜΜΗ 

ΓΡΑΜΜΗ 

ΕΠΙΒΑΤΕΣ 

Χειμώνα Καλοκαίρι 

Χειμώνα Καλοκαίρι 


Α' 

Α' 

Α' 

Β' 

Β' 

Β' 

Τ' 

Τ' 


Θέση με κρεβάτι 
» καθ. αερ. τύπου 
ι» νωρίς κρεβάτι 
» ε κρεβάτι 

» ζθ. αερ. τύπου 

» ωρίς κρεβάτι 

» με κρεβάτι 
» καθ. αερ. τύπου 

Τ' 

Γ 

Γ' 

Γ' 

Γ' 


» χωρίς κρεβάτι 
» με κρεβάτι 
)> σε ϋΟΚ ΓΓ.ΟΚΙΕ8 

» καθ. αερ. τύπου 

» χωρίς κρεβάτι 


ΣΥΝΟΛΟ 


Ζ' Οι στα κρεβάτια απαιτήσεις της διακήρυξης ως ανωτέρω : 

Η' ΣΥΣΤΗΜΑ ΣΤΑΘΕΡΟΤΗΤΩΝ : Φέρει - και λειτουργεί ή 

-*-?— Φέρει αλλά δε λειτουργεί ή 

Αεν φέρει 

Θ' ΕΓΚΑΤΑΣΤΑΣΗ ΚΛΙΜΑΤΙΣΜΟΥ : Φέρει και λειτουργεί ή 

Φέρει αλλά δε λειτουργεί ή 
Δε φέρει 

Γ ΠΑΡΑΤΗΡΗΣΕΙΣ : 


Θ' Το πλοίο από πλευράς ασφάλειας ναυσιπλοΐας δύναται να εκτελέσει βέσει του Π.Γ.Ε. τούτου, τους αναγραφό¬ 
μενους -στην παράγρ. ΣΤ' της παρούσας πλόες και να εξυπηρετήσει ακτοπλοϊκή γραμμή εφόσον αυτή καλύπτει από τους 
εν λόγω πλόες και το πλοίο τούτο πληροί βάσει τα προεκτεθέντα, τους όρους της σχετικής διακήρυξης. 

Η παρούσα χορηγείται κατόπιν αίτησης του ... 

.. για συμμετοχή στο διενεργηθησόμενο μειο¬ 
δοτικό διαγωνισμό ΥΕΝ μίσθωσης αγόνων ακτοπλοϊκών γραμμών για τις γραμμές . 

. της διακήρυξης 

αριθ.!. ΥΕΝ/ΑΛΣ/ΔΑΚ2. 


Πειραιάς, 


Ο Διευθυντής Ε.Ε.Π. 


Αρ«*. Ε2/οίκ. 8911 (7) 


Χορήγηση άδειας άσκησης επαγγέλματος Ιατρού στο Ρο- 
δόπουλο Θεόδωρο του Νικολάου, για την περιφέρεια του 
Ιατρικού Συλλόγου Πατρών. 

Ο ΝΟΜΑΡΧΗΣ ΑΧΑΤΆΣ 

Με την Ε2/οικ. 8907/28.4.86 απόφαση του Νομάρχη 
Αχαΐας, που εκδόθηκε σύμφωνα με τις διατάξεις του Α.Ν. 
1565/39 του Ν.Δ. 67/68 του Β.Δ. 197/72 και του Ν.Δ. 
127/74 χορηγήθηκε άδεια άσκησης επαγγέλματος ιατρού 
στο Ροδόπουλο Θεόδωρο του Νικολάου, για την περιφέρεια 
του Ιατρικού Συλλόγου Πατρών. 

Πάτρα, 28 Απριλίου 1986 

Με εντολή Νομάρχη 
Ο Διευθυντής 

ΣΩΤ. ΑΝΑΣΤΑΣΟΠΟΥΛΟΣ 


Αριθ. Τ.Υ. 2184 (8) 


Χορήγηση άδειας ασκήσεως επαγγέλματος οδοντιάτρου στη 
Γιαννοπούλου Παναγιώτα του Νικολάου, για την περι¬ 
φέρεια του Οδοντιατρικού Συλλόγου Βοιωτίας. 

Η ΝΟΜΑΡΧΗΣ ΒΟΙΩΤΙΑΣ 

Με την Τ.Υ. 2184/8.5.86 απόφαση της Νομάρχου Βοιω” 
τίας, που εκδόθηκε σύμφωνα με τις διατάξεις του Α.Ν. 
1565/39 (άρθρα 1,2 και 3) και του από 22/4-4/5/39 χορη¬ 
γήθηκε άδεια ασκήσεως επαγγέλματος Οδοντιάτρου στη 


Γιαννοπούλου Παναγιώτα του Νικολάου, για την περιφέ¬ 
ρεια του Οδοντιατρικού Συλλόγου Βοιωτίας. 

Λιβαδειά, 8 Μαΐου 1986 

Η Νομάρχης 

ΧΡΥΣΟΥΛΑ ΧΑΡΙΣΙΟΥ 


Αρι#. Τ.Υ. 2240 (9) 

Ανάκληση άδειας ιδρύσεως και λειτουργίας Φαρμακείου 
της Μαγδαληνής Ζωγραφάκη - Κουτσοδόντη, στο Νομό 
Βοιωτίας. 

Η ΝΟΜΑΡΧΗΣ ΒΟΙΩΤΙΑΣ 

Με την Τ.Υ. 2240/8.5.86 απόφαση της Νομάρχου Βοιω¬ 
τίας, που εκδόθηκε σύμφωνα με τις διατάξεις Ν. 3200/55, 
5607/32 και Α.Ν. 517/68 και Ν. 328/76, ανακλήθηκε η 
άδεια ιδρύσεως και λειτουργίας Φαρμακείου της Μαγδαληνής 
Ζωγραφάκη - Κουτσοδόντη, στα Άσπρα Σπίτια, οδός 
Συγκρότημα Σπάρτης, η οποία είχε χορηγηθεί με τις Τ.Υ. 
1704/19.4.83 και Τ.Υ 3879/24.8.83 αποφάσεις της Νομάρ¬ 
χου, ύστερα από αίτησή της. 

Λιβαδειά, 8 Μαΐου 1986 
Η Νομάρχης 

ΧΡΥΣΟΥΛΑ ΧΑΡΙΣΙΟΥ 


Αρι·9. Δ.Ε. 7128 (10) 

Συγκρότηση ειδικού Υπηρεσιακού Συμβουλίου Νομαρχιακού 
Ταμείου Δωδεκανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Έχοντας υπόψη : 

1. Την κοινή απόφαση 51430/23.6.82 των Υπουργών 

Προεδρίας Κυβερνήσεως και Εσωτερικών, σχετικά με τη 
σύνθεση των ειδικών Υπηρεσιακών και Υπηρεσιακών Πει¬ 
θαρχικών Συμβουλίων των Νομαρχιακών Ταμείων του Κρά¬ 
τους. 

2. Το αριθ. 182/17.4.1986 έγγραφο του Πρωτοδικείου 
Ρόδου, αποφασίζουμε : 

1. Συγκροτούμε το ειδικό Υπηρεσιακό Συμβούλιο του 
Νομαρχιακού Ταμείου Δωδ/σου από τους : 

α) Δημήτριο Κόμη Πρωτόδικη Ρόδου ως Πρόεδρο, με 
αναπληρωτή του το Διονύσιο Δενδρινό έμμισθο Πάρεδρο 
(Πράξη ορισμού Προέδρου Πρωτοδικών Ρόδου 105/17.4. 
1986). 

β) Χρίστο Πρασά, υπάλληλο της Δ/νσης Εσωτερικών 
του Κλάδου ΑΤΙ με βαθμό 2ο με αναπληρωτή του το Ρίζο 
Ριζόπουλο υπάλληλο του κλάδου ΑΤΙ της Δ/νσης Εσωτε¬ 
ρικών. 

γ) Ιωάννη Κασσέρη υπάλληλο του Εμπορικού και Βιο¬ 
μηχανικού Επιμελητηρίου του Κλάδου ΑΤΙ με βαθμό 4ο 
με αναπληρωτή του το Θεόδωρο Κυριακόπουλο υπάλληλο 
της Εφορίας Δημοσίων Κτημάτων Κλάδου ΑΤΙ. 


2. Γραμματέα του Συμβουλίου ορίζουμε το Σάββα Ρούσσο 
υπάλληλο του Νομαρχιακού Ταμείου Κλάδου ΜΕ με βαθμό 
4ο με αναπληρωτή το Γ. Παπαγιώργη υπάλληλο του 
αυτού Νομαρχιακού Ταμείου και Κλάδου με βαθμό 6ο. 

3. Η θητεία των μελών του Συμβουλίου λήγει την 31.12. 
1987. 

4. Η αρμοδιότητα και γενικά η λειτουργία του Συμβου¬ 
λίου ρυθμίζεται με την ανωτέρω 51430/23.6.82 κοινή από¬ 
φαση των Υπουργών Προεδρίας Κυβερνήσεως και Εσωτε-- 
ρικών. 

5. Η απόφαση αυτή να δημοσιευθεί στην Εφημερίδα 
της Κυβερνήσεως, ισχύει δε από της κοινοποιήσεως και προ 
της δημοσιεύσεώς της σύμφωνα με τις διατάξεις του Ν. 

3200/55. 

Ρόδος, 29 Απριλίου 1986 

Ο Νομάρχης 
ΙΩΑΝ. ΜΑΧΑΙΡΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




